open-index/open-wikipedia-markdown huggingface dataset:
Spartacus

**Spartacus** (født ca 111 f.Kr., død sannsynligvis i 71 f.Kr.) var en romersk slave som ledet et stort slaveopprør i den romerske republikk, dagens Italia, mellom 73 f.Kr. og 71 f.Kr.. Hans hær av rømte gladiatorer slo flere romerske legioner i hva som er kjent som den tredje slavekrigen, et av de tre slaveopprørene i antikkens Roma. Krigen er også kjent som Gladiatorkrigen eller Spartacusopprøret.
Spartacus kom opprinnelig fra Trakia og hadde vært leiesoldat i den romerske hær. Som den eneste lederen av slaveopprør i antikken ser han ut til å ha kjempet for et ideal. Han forbød uten hell opprørerne å eie gull og sølv og fordelte byttet likt på alle. 

Selv ble han drept i et forgjeves angrep på general Crassus' hovedkvarter, etter å ha drept hesten sin slik at mennene hans så at flukt ikke lenger var noen mulighet. Crassus markerte sin seier over slavehæren med å korsfeste fangene. Hver førtiende meter på en strekning av femten mil langs Via Appia stod det oppstilt et kors med en fastspikret slave til skrekk og advarsel. Kroppen hans ble ikke funnet, og det er derfor ikke kjent hva som virkelig skjedde med ham. 

## Mål
Historikere har delte meninger om hva som var hensikten bak Spartacus' handlinger. Ingen av handlingene hans viser sterkt til at han prøvde å reformere det romerske samfunnet eller avskaffe slaveri.

Plutark skriver at Spartacus ønsket å rømme nord til Gallia Cisalpina og sende mennene sine tilbake til hjemmene deres. Hvis det å flykte fra den italienske halvøya virkelig var målet hans, er det usikkert hvorfor Spartacus vendte sørover etter å ha beseiret legionene befalt av konsulene Lucius Publicola og Gnaeus Clodianus, som ga han en klar passasje over Alpene.

Appian og Florus skriver at hensikten hans var å marsjere mot selve Roma. Appian sier også at han senere forlot dette målet, som kanskje ikke hadde vært mer enn en refleksjon av romersk frykt.

Basert på hendelsene i slutten av 73 f.Kr. og tidlig i 72 f.Kr., som antyder uavhengig opprørende grupper av rømte slaver og en uttalelse fra Plutark, ser det ut til at noen av de rømte slavene foretrakk å plyndre Italia istedenfor å rømme over Alpene.

## Litterært
Den ungarskfødte britiske forfatteren Arthur Koestler skrev en roman om opprøret. Boken *Gladiatorene* (engelsk utgave: T*he Gladiators* (1939)) som ble gitt ut på norsk noen år etter krigen, skildrer en utvikling fra et rettferdig opprør mot et nådeløst regime til et like nådeløst og blodig svar

## Referanser
Apollonia av Alexandria

**Apollonia av Alexandria** (død i 249 i Alexandria, Egypt) var en diakonisse, jomfru, martyr og helgen. Hennes festdag er 9. februar. Apollonia ble anropt i middelalderen mot tannverk og som skytshelgen for tannleger.

I perioden rundt 249 var det et lokalt opprør mot det romerske imperiet og kristendommen i Alexandria. Apollonia ble av fanget av en mobb som ville at hun skulle avsverge som tro mot kristendommen. Hun ble slått hardt og alle hennes tenner falt ut. Deretter ble hun ført ut av Alexandria hvor mobben truet med å kaste henne på bålet. I stedet for å bli kastet på bålet, hoppet hun selv inn i flammene.

## Kuriosa
* Den norske tannlegeforening bruker en tegning av henne som logo
* Et kvartalsblad for tannleger i Boston, Massachusetts i USA, *The Apollonian*, er oppkalt etter henne.
* Øya Réunion i Indiahavet ble ved oppdagelsen 9. februar 1513 navngitt *Santa Apollonia* etter henne. Øya ble senere omdøpt flere ganger.

## Eksterne lenker
* Den hellige Apollonia av Alexandria, *Katolsk.no*
Kunsthall

En **kunsthall** er en kulturinstitusjon som viser skiftende utstillinger av billedkunst.

En kunsthall har fellestrekk med et museum. Men kunsthallen skiller seg normalt fra museet ved at den ikke eier en egen samling av kunstgjenstander. Svært mange museer opererer også som kunsthaller parallelt med sin museale virksomhet, dvs. at de viser midlertidige utstillinger basert på egne og/eller innlånte gjenstander. Kunsthaller skiller seg fra kunstgallerier ved at kunstgalleriene vanligvis selger den utstilte kunsten.

## Kunsthaller i Norge
Kunsthallene i Norge har en medlems- og interesseorganisasjon, Kunsthallene i Norge.

* Bergen Kunsthall 
* Bomuldsfabriken Kunsthall 
* Fotogalleriet, Oslo
* Kristiansand Kunsthall 
* Kunsthall 3,14, Bergen 
* Kunsthall Grenland 
* Kunsthall Oslo
* Kunsthall Stavanger
* Kunsthall Trondheim 
* Oslo Kunstforening
* Trafo Kunsthall, Asker 
* Tromsø kunstforening
* Spriten Kunsthall, Skien

## Utvalg kunsthaller
* Hamburger Kunsthalle
* Kunsthallen Nikolaj i København 
* Kunsthalle Kiel 
* Kunsthalle Bremen 

## Se også
* Kunstsentrene

## Referanser
Sør-Herøy

**Sør-Herøy** ligger ganske så midt i øykommunen Herøy i Nordland. Sør-Herøy er omgitt av følgende øyer: Nord-Herøy (i NØ), Tenna (i S) og Indre Øksningan (i NV). I vest ligger Færøysundet (navn etter Færøya, som egentlig er ei halvøy landfast med Sør-Herøy). I øst ligger Herøysundet med Herøysundbrua til Nord-Herøy.  I sør ligger Tennsundet med Tennsundbrua til Tenna.

Bruene utgjør en del av veinettet som knytter Herøy kommune til øya Dønna, som ligger i nord. 

På Sør-Herøy ligger Herøy kirke, som er en gammel steinkirke fra 1100-tallet, der dikterpresten Petter Dass en tid var kapellan. Prestegården ligger også på denne øya.

Herøy Sentralskole har trinn en til syv for kretsene Sør-Herøy, Tenna og Nord-Herøy.  Sentralisert ungdomstrinn for kommunen ligger på Sør-Herøy.
Santa Cruz de la Sierra

**Santa Cruz de la Sierra**, vanligvis omtalt som **Santa Cruz**, er hovedstad i departementet Santa Cruz i Bolivia. Den ligger i landets østlige, tropiske lavlandsområde som inngår i Amazonas-bekkenet. Byen hadde  innbyggere i 1950,  i 1985,  i 1998, 1,1 millioner i 2001 og 1,6-1,8 millioner i 2012. Santa Cruz er Bolivias største by og er et samferdselsknutepunkt. Byen er sentrum for petroleumsutvinningen som foregår i området, landbruk i lavlandet og det er en del turisme av betydning. Universitetet er fra 1880. Santa Cruz har internasjonal flyplass.
 Byen ligger sørøst i landet og har en befolkning på om lag 1,6 millioner innbyggere. Departementet Santa Cruz er det største, mest folkerike og rikeste i Bolivia. Santa Cruz by har blitt Bolivias økonomiske vekstsenter med over 90 % av landets petroleumsressurser og regionen sto i 2007 for en tredjedel av landets BNP.

Santa Cruz ble grunnlagt 1561 av hærstyrker fra Paraguya. Etter konflikter med indianske urbefolkningsgrupper ble byen flyttet til bredden av elva Piraí i 1592. Før 1900 var byen relativt isolert i Bolivia. Tidlig på 1900-tallet ble det anlagt jernbane til Brasil og Argentina. På 1920 ble også oljeindustrien utviklet. På 1950 fikk Santa Cruz veiforbindelse til Cochabamba og med det ble forbundet resten av Bolivia. og er kjent for å ha mange bygninger fra den spanske kolonitiden.

## Referanser


## Eksterne lenker
*
Rüsselsheim am Main

**Rüsselsheim am Main** (tidligere kjent som **Rüsselsheim** frem til den 30. juli 2015) er en bykommune i Rhein-Main-området med rundt  innbyggere i delstaten Hessen i Tyskland.

Byen ligger vest for Frankfurt ved sørbredden av elven Main ikke langt fra munningen ved Mainz.

## Samferdsel
Kommunen er knyttet til det internasjonale veinettet gjennom motorveiene A60 (E42) og A67 (E35). Mainbanen går gjennom kommunen, med stasjonene Rüsselsheim-Opelwerke og Rüsselsheim. Også Rhein-Main-banen går gjennom Rüsselsheim, men uten stasjoner.

Hovedkontoret til bilprodusenten Opel ligger i Rüsselsheim.

## Bilder

File:Festung Ruesselsheim 03.JPG|Rüsselsheim festning
File:Rathaus Ruesselsheim.jpg|Rådhuset
File:RüsselsheimMainStadtkirche.JPG|Bykirken
File:RüsselsheimMainMarktstrOpelHauptportal.JPG|Hovedinngangen til Opel


## Referanser




## Eksterne lenker
*
Vaira Vīķe-Freiberga

**Vaira Vīķe-Freiberga** (født 1. desember 1937 i Riga, Latvia) var Latvias president fra 1999 til 2007. Hun var landets første kvinnelige president og den første i Øst-Europa.

## Liv

Vaira Vīķe-Freiberga og hennes familie flyktet fra den sovjetiske invasjonen av Latvia i 1944, og bodde først i Tyskland, deretter i Marokko og Canada. Hun studerte ved University of Toronto at Mississauga og McGill University, og tok doktorgraden i psykologi i 1965. Deretter virket hun som professor ved Université de Montréal fra 1965 til 1998. I løpet av denne perioden var hun viseformann for Canadas vitenskapsråd og president for en rekke faglige foreninger. Hun var også aktiv i det latviske eksilsamfunnet i Canada. En stor del av hennes forskning fokuserte på latvisk folkelitteratur.

I 1998 returnerte Vaira Vīķe-Freiberga til Latvia for å lede det latviske institutt, en organisasjon som arbeider for å fremme Latvia i utlandet. Et år senere ble hun valgt til landets president, som første kvinne. Opprinnelig var hun ikke kandidat, men det latviske parlamentet ble ikke enige om en kandidat i første runde. Vaira Vīķe-Freiberga ble derfor valgt som kompromisskandidat, som en høyt respektert person som ikke var tilknyttet noe bestemt parti.

I hele sin presidentperiode har hun vært meget populær i Latvia, og har særlig engasjert seg i utenrikspolitikk. Hun er kjent for krass kritikk av Russland og for å ha arbeidet aktivt for Latvias medlemskap i NATO og EU. Hun har flere ganger krevet at Russland ber om unnskyldning for invasjonen og okkupasjonen av de baltiske land.

I begynnelsen av 2006 ble hun nevnt som en av kandidatene til å etterfølge Kofi Annan som FNs generalsekretær.

Hun er gift med professor Imants Freibergs og har to barn.

Vīķe-Freiberga ble i 2000 tildelt storkors av St. Olavs Orden. I 2003 mottok hun Den hvite ørns orden fra Polens president.

## Referanser


## Eksterne lenker
* 
* Offisiell side for Latvias president (latvisk, engelsk, tysk, fransk og russisk)
Alle veier fører til Rom

**Alle veier fører til Rom** (det vil si Roma) eller **Alle veier leder til Rom** er et uttrykk som kommer av at Roma var hovedstaden i Romerriket, og at romerne bygget et omfattende veinett over større deler av Europa som på en eller annen måte ledet til hovedstaden. Det kan også ha opphav i at Roma var kristendommens sentrum gjennom mye av middelalderen.

Uttrykket brukes i alminnelighet i situasjoner hvor man mener alle løsninger er like gode eller alle fremgangsmåter vil gi et godt resultat.

## Referanser


## Eksterne lenker
*
Øra naturreservat

**Øra naturreservat** er et naturreservat i Fredrikstad kommune, Østfold. Naturreservatet ligger øst for Glommas elvemunning, og har siden 1985 status som ramsarområde, på grunn av sin betydning for trekkfugler.
 
Reservatet ble opprettet i 1979 for å verne store grunne områder som blir ved lavvann får preg av mudderormråder, og som i fugletrekkperiodene vår og høst brukes som rasteplass. Området brukes også til hekking, myting og overvintring. Vegetasjonen består blant annet av takrør, pollsivaks, havsivaks og hjertetjønnaks, som er viktig føde for de vanligste artene, som blant annet omfatter sangsvane, knoppsvane, stokkand, krikkand, kvinand og myrsnipe.

Øra er den eneste faste hekkeplassen for skjeggmeis i Norge. Det er en koloni med over 700 par storskarv. Skarvene tilhører underarten mellomskarv, og skiller seg fra de mer vanlige storskarvene i Norge på at det er mer hvitt i fjærdrakten og på at de hekker i trær.

Reservatet er det eneste større bløtbunnsestuar i Norge med denne typen brakkvannsmiljø. Området består av strand, øyer og sjø, og har en særegen fiskefauna med forekomster av både saltvanns- og ferskvannsarter samtidig.

## Referanser


## Litteratur
*
 
## Eksterne lenker
* 
* Lovdata
* Norske naturperler – Øra ved Fredrikstad
Nicolai Beer

**Nicolai Sivert Beer** (født 1885, død 1950) var en norsk arkitekt.

Han åpnet eget kontor i Kristiania i 1914.

Beer tilhørte avantgarden blant norske arkitekter i 1920-årene, og var inspirert av utviklingen i tysk arkitektur. Beer var spesielt opptatt av enkle og rasjonelle løsninger. Han deltok i en rekke konkurranser og fikk blant annet en 1. premie for Blindern Studenterhjem i nyklassisk stil, ferdig i 1925.

Et av hans prosjekter; Professor Dahls gate 24C–K, også nyklassisk stil, er et tidlig eksempel på rekkehus i Oslo. Dette viser hans interesse for det bevisste forhold til fargebruk, som preget både nyklassisismen og funksjonalismen.

Sammen med Egil Haanshuus utformet han planene for Bislet Byggeselskap på øst- og nordsiden av Bislett stadion. Boligfeltet Heia ved Olav Kyrres plass, oppført i 1933-1934, er et av prosjektene hans som markerte funksjonalismens inntog i Norge. Beer tegnet også en rekke industribygg og offentlige bygg, både i Oslo og andre steder i landet.

Sivilarkitekt Hjørdis Egner har senere skrevet en omfattende artikkel om «Høyanger – Norges idealby», som det het i en tittel i *[[Morgenbladet]]* fra 1930-årene, der Høyanger ble hyllet som en av de vakreste byer i Norge, plantegnet av Nicolai Beer og arkitektene Christian Morgenstierne og Arne Eide. Beer mottok Sundts premie for Industrigata 21 i 1922 og for Kristinelundveien 25 i 1932.

## Referanser


## Litteratur
* Nicolai Beer i Norsk kunstnerleksikon
* Henrik Nissen d.y.: Nicolai Beer 14.5.1885–6.2.1950 (nekrolog i Byggekunst nr. 2/1950)
Gammellatin

**Gammellatin** (også kalt for tidlig latin eller arkaisk latin) er navnet på perioden i latinsk språkhistorie som kommer før klassisk latin, det er all latin før 75 f.Kr. Begrepet *prisca Latinitas* adskiller den i nylatin og samtidslatin fra *vetus Latina* hvor «gammel» har en annen mening.

## Definisjonen og avgrensningen
Bruken av betegnelser som «gammel», «tidlig» og «arkaisk» har blitt benyttet i publikasjoner med gammellatinske skrifter siden minst 1700-tallet. Definisjonen er ikke vilkårlig, men disse begrepene viser til skrifter som benytter en del konvensjoner i stavingen og ordformer som generelt ikke var i bruk under Romerriket.

I 1874 benyttet John Wordsworth denne definisjonen: 

:«Med tidlig latin forstår jeg latin for hele perioden til republikken som er adskilt meget påfallende, både i tone og i den ytre formen, fra den til Romerriket.»

Selv om forskjellene er påfallende og kan lett bli identifisert av latinlesere er de ikke så forskjellige at de fører til en språkbarriere. Latintalere i Romerriket hadde ikke vanskeligheter med å forstå gammellatin, unntatt for de få tekstene som må være datert fra tiden med kongene, hovedsakelig sanger. Således var lovene med de tolv tavlene, som begynte republikken, forståelige, men *[[Carmen Saliare]]*, sannsynligvis skrevet under Numa Pompilius, var ikke helt forståelige.

En mening om gammellatin av en skrivende romersk mann midt under republikken har blitt bevart; den greske historikeren Polybios leste «den første fredsavtalen mellom Roma og Kartago» som han sier «daterer fra konsulatet til Lucius Junius Brutus og Marcus Horatius, de første konsulene etter forvisningen av kongene.» Kunnskapen om de tidlige konsulene er en del uklart, men Polybios hevdet også at fredsavtalen ble formulert 28 år etter at Xerxes I av Persia krysset grensene til Hellas, det vil si i 452 f.Kr., omtrent på tiden til Decemviri («de ti menn») da forfatning til den romerske republikk ble definert. Polybios sier om språket til avtalen: «...oldtidens romerske språk adskiller seg meget fra det moderne slik at det kan bare bli delvis forstått, og etter mye anstrengelser fra de fleste kloke menn.»

Det er ikke noe skarp skille mellom gammellatin slik det ble snakket for de fleste under republikken og klassisk latin. Sutten av republikken var for sent en avslutning for sammenstillere etter Wordsworth; i henhold til Charles Edwin Bennett: 

:«‘Tidlig latin’ er nødvendigvis et noe vagt begrep... Bell, *De locativi in prisca Latinitate vi et usu*, Breslau, 1889, setter en senere grense ved 75 f.Kr. En absolutt dato er egentlig umulig ettersom arkaisk latin ikke ble avbrutt brått, men fortsatt selv ned til keisertiden.»

Bennetts egen datering ved 100 f.Kr. ble ikke rådende, men heller til den vurdering som Bell satte ved 75 f.Kr. og ble standarden slik den ble uttrykt i firebindsverket *Loeb Library* og andre betydelige *compendia*. I løpet av de 377 årene fra 452 f.Kr. og til 75 f.Kr. utviklet gammellatin fra å være delvis forståelig av klassikerne til å bli studert og lest med letthet av skrivende menn.

## Referanser
Saltstenger

**Saltstenger** er sprøstekte hvetestenger med saltkorn.  «Originalen» markedsføres av Kraft Foods under varemerket «Soletti», denne ble først produsert i Østerrike i 1949.  I det siste  har det også dukket opp saltstenger fra andre fabrikanter i butikkene. Saltstenger blir frekvent brukt som forrett, eller snacks i sosiale anledninger.

## Innholdsfortegnelse
Saltstenger inneholder typisk hvetemel, vegetabilsk fett, salt, surhetsregulerende middel, maltekstrakt og gjær.

## Eksterne lenker
* 
* Informasjon om «Soletti» på Krafts hjemmeside
* nettsted med matprodukter fra Østerrike
Leninprisen

*Se også: [[Lenins fredspris]] (Stalinprisen)*

**Leninprisen** (russisk: Ле́нинская пре́мия, *Leninskaja premija*)  blei utdelt som en av de høyeste utmerkingene en kunne få i Sovjetunionen. Den blei oppretta 23. juni 1925, og delt ut fram til 1934. Den blei ikke utdelt mellom 1935 og 1956. I 1956 blei den gjenoppretta og delt ut fram til 1990. Prisen  blei delt ut på fødslesdagen til Lenin, den 22. april, og gikk til sovjetiske borgere som hadde utmerka seg innafor vitenskap, litteratur, kunst, arkitektur og teknologi.

23. april 2018 gjeninnførte lederen av Uljanovsk oblast, Sergej Morozov, Leninprisen for prestasjoner innen humaniora, litteratur og kunst, i forbindelse med 150-årsjubileet for Lenins fødsel i 2020.

## Mottakere av Leninprisen

*Dmitrij Sjostakovitsj, 1958, komponist
*Aleksandr Bereznjak (Александр Яковлевич Березняк, 1961 for raketten P-15 )
*Kornej Tsjukovskij (Корней Чуковский, 1962, litteratur)
*Tsjingiz Ajtmatov (Чингиз Айтматов, 1963, litteratur)
*Innokentij Smoktunovskij (Иннокентий Смоктуновский, 1965, skuespiller)
*Igor Moisejev (Игорь Моисеев, 1967, dans)
*Mikhail Svetlov (Михаил Светлов, 1967, poesi)
*Jevgenij Vutsjetitsj (Евгений (Eugene) Вучетич, 1970, skulptur)
*Konstantin Simonov (Константин Симонов, 1974, poesi)

## Referanser
IDE

Forkortelsen **IDE** har følgende betydninger:

* Integrated Drive Electronics – Det vanligste navnet for å beskrive Advanced Technology Attachment (ATA) grensesnitt standarden. Dette beskriver et grensesnitt for lagringsenheter som harddisker og cd-rom.
* Integrated Development Environment – Integrert utviklingsmiljø av type Eclipse som hjelper utviklere med å skape og feilsøke (debugge) kode. 

## Se også
* IDE-kabel
Yellow Dog Linux

**Yellow Dog Linux** er en tidligere Linux-distribusjon som var basert på Red Hat Enterprise Linux og CentOS. Distribusjonen var laget for POWER7, PowerPC og Cell, og ble benyttet på Macintosh og PlayStation 3. Den var fri og åpen programvare.

Yellow Dog Linux ble lansert 8. mars 1999 av Terra Soft Solutions, et firma basert i Colorado i USA. Den benyttet primært skrivebordsmiljøet KDE, men GNOME ble også støttet. Yellow Dog Linux ble videreutviklet av Fedora Core og det er derfor den har en RPM-pakkesystem innebygget.

Siste versjon var 7.0 og ble lansert 6. august 2012.

Yellow Dog Linux kan lastes ned gratis fra distribusjonens hjemmeside, men det eksisterer også tre kommersielle varianter som kan kjøpes online.

## Eksterne lenker
* Hjemmeside
South African Open

**South African Open** er en golfturnering på Sunshine Tour, og siden 1997 også med offisiell status på Europatouren. Turneringen er et av de nasjonale åpne mesterskapene som får spesialbehandling på verdensrankingen i golf ved at vinneren garanteres minst 16 poeng uansett nivået på startfeltet. Turneringen har hatt en rekke forskjellige sponsornavn og er nå offisielt kalt *South African Airways Open*.

## Vinnere

## Statistikk
*Flest seire: 13 (Gary Player)
*Flest seire på rad: 5 (Bobby Locke og Gary Player)
*Yngste vinner: 17 (Bobby Locke i 1935)
*Eldste vinner: 53 (Sid Brews i 1952)

## Eksterne lenker
*
Sunshine-touren

**Sunshine Tour** er en turneringsserie (*[[tour]]*) i golf for herrer. Den var tidligere kalt *South African Tour*, men navnet ble endret i et forsøk på å utvide nedslagsfeltet. De fleste turneringene arrangeres likevel fortsatt i Syd-Afrika.

Sunshine Tour er en av de seks herretourene som utgjør sammenslutningen av profesjonelle golftourer, International Federation of PGA Tours. Pengepremiene er imidlertid mye mindre enn på de mest fremtredende tourene, og de fremste sydafrikanske golferne foretrekker alltid å spille på PGA-touren eller Europatouren hvis de er kvalifisert, men deltar gjerne i et par store turneringer på Sunshine Tour hvert år. Noen av tourens turneringer arrangeres i samarbeid med Europatouren for å trekke til seg de beste spillerne.

## Eksterne lenker
*
Lager (øl)

Ordet **lager** brukes som begrep for undergjæret øl i den engelskspråklige verden.

Ordet er av tysk opphav, og betegner den måten å brygge øl på som ble utviklet i Bayern i løpet av 1800-tallet. Der begynte en å lagre ølet i kjølige grotter, samtidig som en utviklet gjærstammer som arbeidet ved lavere temperaturer enn vanlig. Hovedgjæringen foregår ved 5–9 °C, mens ettergjæringen gikk over lang tid (inntil et halvt år) ved temperaturer ned mot 0 °C. Lager blir vanligvis filtrert når ettergjæringen er fullført, og ølet modnes ikke videre på fat og flaske. Holdbarheten er generelt lang. Lager av pilsnertype kan lagres noen måneder uten å tape smak og aroma, sterke sorter i ett år eller mer.

Etter at problemet med kjøling lot seg løse teknisk mot slutten av århundret, ble undergjæring den dominerende metoden, og lagere overtok ølmarkedet i de fleste land. Samtidig som brygging i økende grad ble storindustri, har en presset ned lagringstiden. Tradisjonelt var tre måneder vanlig ettergjæringstid. I dag finnes det øl på markedet som ikke er lagret mer enn to uker.

I Norge og Skandinavia for øvrig ble aldri betegnelsen «lager» særlig utbredt. I Norge brukte man fellesbetegnelsen bayersk øl i det 19. århundre, men med pilsnerølets introduksjon på slutten av 1800-tallet (som også var undergjæret, men framstilt med lysere malt), kom «bayersk øl» til å bety mørkt, undergjæret øl i Norge. Lager med høyere alkoholgehalt har vært kalt export og bokkøl. Fram til 1972 var et lyst lettøl i handelen i Norge under navnet lagerøl. Dette ble avløst av briggøl som ble produsert fram til 1987.

I opphavslandet Tyskland er heller ikke betegnelsen «lager» mye brukt. Spesielt i Bayern omtales lyse og mørkere lager som henholdsvis «helles» og «dunkel». «Bock» er mørke og sterke lager. Utenom engelskspråklige land har betegnelsen lager skiftende utbredelse. Den er mye brukt i Østerrike og Sveits, og til en viss grad i Tsjekkia, mindre i Nederland. Den brukes også mye i Latin-Amerika.

## Se også
Lagerøl

## Referanser
Pilsner

**Pilsner** (også skrevet **pils** eller **pilsener**) er en øltype som ble utviklet i det 19. århundre i byen Plzeň i Böhmen (da i habsburgerriket, nå i Tsjekkia), hvorav den fikk sitt navn.

## Historie
Frem til 1840-tallet hadde bøhmisk øl rykte på seg for å være av svært varierende kvalitet. For å bedre situasjonen besluttet innbyggerne i Pilsen å grunnlegge borgerbryggeriet *Měšťanský pivovar Plzeň*, "Borgernes Bryggeri i Plzeň".

På denne tiden var bayersk lager den mest annerkjenne ølstilen, og borgerbryggeriet rekrutterte i 1839 den bayerske ølbryggeren Josef Groll (1813–1887) for å gjenskape stilen for dem. Etter tre års utvikling lanserte bryggeriet det nye lagerølet 11. november 1842.

Det klare, gylne lagerølet ble ansett som en sensasjon. Bryggerier i andre byer og land begynte raskt å imitere øltypen. I 1859 ble *Pilsner Bier* registrert som merkenavn. Og i 1898 registrerte borgerbryggeriet merkenavnet *[[Pilsner Urquell]]* (tysk: Pilsner-urkilde), ettersom det nå fantes en rekke bryggerier som brygget «pilsnerøl». Bryggeriet *Měšťanský pivovar Plzeň* ble kjenere kjent som *Plzeňský Prazdroj*, "Pilsner Urquell Bryggeri".

## Beskrivelse
Vannet i Pilsen har en alkalisk kvalitet og egner seg dermed godt til ølbrygging. Det må også nevnes at den verdensberømte bøhmiske humlen, *saaz-humle*, samt god byggmalt, også er med på å sørge for at Pilsens bryggerier leverer noen av verdens beste gylne lagerøl.

Forskjellen på ekte pilsner og den nå internasjonalt dominerende «carlsberg-pils-stilen», er at ekte pilsner er mye mer fullstendig i fargen – nærmest ravgul. Ølet har dessuten god fylde, det har en spesiell aroma, kremaktig med en antydning av gjær og brød. Ettersmaken er lett bitter og tørr takket være en god dose saaz-humle.

## Referanser


## Litteratur

* 
* 

## Eksterne lenker
* 
* Pilsner Urquell, offisielt nettsted
Anne Kathrine Slungård

**Anne Kathrine Slungård** (født 1964) er en norsk offentlig tjenestekvinne, næringslivsleder og politiker for Høyre. Hun ble i 1998, 34 år gammel, historiens yngste ordfører i Trondheim kommune. Hun avslo å bli statsråd eller stortingsrepresentant, og gikk i 2003 ut av politikken og over til næringslivet. I 2020 ble hun administrerende direktør for Trondheim Symfoniorkester og Opera (TSO).

## Liv og virke
### Bakgrunn
Hun vokste opp i Meråker, hvor familien drev sagbruk. Hjemme fikk hun også interesse for vinteridrett og politikk. Hun gikk idrettslinjen ved Oppdal videregående skole og allmennfaglig linje ved Ringve videregående skole, og studerte økonomi, markedsføring og kommunikasjon ved TØH og BI.

### Politikken
Hun ledet Sør-Trøndelag Unge Høyre mens hun gikk idrettslinjen, og satt i Unge Høyres sentralstyre 1984–1986. Hun var ansatt som fylkessekretær i Nord-Trøndelag Høyre 1988–1991, og ble siden ansatt som politisk rådgiver for ordfører Marvin Wiseth i Trondheim. Slungård ble innvalgt i Trondheim bystyre i 1995, og våren 1998 overtok hun som ordfører etter Wiseth. I 2003 gikk hun ut av bystyret. Slungård var medlem av Høyres sentralstyre 2002–2004.

### Næringslivet
Hun var kommunikasjonsdirektør i SINTEF 2004–2005, daglig leder i Total Consult Trondheim i 2005, markedsdirektør i Entra Eiendom 2005–2009, administrerende direktør i Ungt Entreprenørskap 2010–2016 og rådmann i Stjørdal kommune 2017–2019. I 2020 ble hun administrerende direktør for Trondheim Symfoniorkester og Opera (TSO).

Hun har hatt en rekke styreverv i næringslivet, deriblant i SIVA, Statskog, Vital Forsikring, Siemens, Meråker Utvikling (Merut) og Adresseavisen, i tillegg til bedriftsforsamlingen i Statoil. Slungård ledet Statoils valgkomité 2002–2007. 

Hun har vært visepresident i Polyteknisk Forening, visepresident i Norges Skiforbund og medlem av Kringkastningsrådet.

## Referanser


## Eksterne lenker
*
Val di Susa

**Val di Susa** er en dal i provinsen Torino i Italia.

Elven Dora Riparia renner gjennom dalen som har fått sitt navn fra byen Susa.

Det finnes spor etter mennesker her flere tusen år tilbake i tiden. Romerne fant at de kunne benytte dalen som gjennomfartsåre til Gallia. Siden har den vært benyttet mange ganger bl. annet av Hannibal, Julius Cæsar, Karl den store, langobardene og i senere tid franske og spanske tropper.

I 1870 ble Fréjustunnelen åpnet, og dalen ble derved forbundet med Frankrike med jernbane. I 1980 ble det åpnet en motorveitunnel ved siden av jernbanetunnelen. Motorveien A32 (Torino–Bardonecchia) forbinder det italienske motorveinettet med tunnelen.

Idag er dalens økonomi først og fremst basert på vinterturisme. Under de olympiske vinterleker 2006 arrangertes det øvelser i Sauze d'Oulx.

## Eksterne lenker
*
Gary Glitter

**Gary Glitter**, virkelig navn **Paul Francis Gadd**, (født 8. mai 1944) er en britisk eks-rocker som på 1970-tallet var en av Storbritannias største stjerner – med 21 hitsingler og over 20 millioner solgte plater. Blant hans kjente sanger var «Rock and Roll (Part 2)» og «Leader of the Gang».

Han er siden blitt dømt for en rekke seksualforbrytelser mot mindreårige.

## Overgrepssaker og dommer
Glitter ble dømt i hjemlandet England i 1999 for besittelse av barnepornografi etter at politiet hadde funnet rundt 4&nbsp;000 pornografiske bilder av barn i alderen fra tre til ti år hjemme hos ham, og sonet den gangen fire måneder bak murene.

Han ble arrestert i Vietnam 19. november 2005, og opprinnelig siktet for å ha tvunget jentene til samleie, men ble etterhvert tiltalt for kyssing, beføling og andre «fysiske handlinger» med to vietnamesiske jenter på 10 og 11 år. 6. januar 2006 ble Glitter formelt siktet i Vietnam, med en strafferamme for overgrepene på syv års fengsel. Glitter risikerte først å bli tiltalt for voldtekt av barn, noe som kunne ha ført til dødsstraff dersom han var blitt funnet skyldig.

Gary Glitter ble 2. mars 2006 funnet skyldig i misbruk av jentene, og dømt til tre års fengsel, samt deportasjon.

Han ble forsøkt returnert til Storbritannia 19. august 2008, men under en mellomlanding i Bangkok avslo han å gå ombord flyet til London og forsøkte å få adgang til Thailand, men ble nektet innreise til landet. Derpå bordet han et fly til Hongkong, men ble heller ikke sluppet inn der. Tilsist måtte han vende tilbake til Storbritannia, hvor han ankom 22. august 2008 og måtte registrere seg som seksualforbryter. Siden er han blitt nektet adgang til minst nitten andre land.

Glitter ble arrestert på ny 28. oktober 2012 i forbindelse med det britiske politiets efterforskning av seksuell mishandling av mindreårige under kodenavnet *Operation Yewtree.* Han ble tiltalt for ytterligere ti tilfeller av overgrep, deriblant én voldtekt og ett voldtektsforsøk mot en ti år gammel jente. Glitter ble den 5. februar 2015 dømt for forsøk på voldtekt, fire andre seksualforbrytelser og kjønnslig omgang med en jente som var yngre enn tretten år. Den 27. februar samme år ble han dømt til seksten års fengsel, og han tapte en ankesak den 17. november 2015. Han påbegynte soningen i november 2019.

## Referanser


## Eksterne lenker
* 
* 
* 
* Nettavisen om fengselsoppholdet i Vietnam
Elin Gunnarsdotter Sandvik

**Elin Gunnarsdotter Sandvik** (født 28. august 1982) er en norsk skuespiller. 

Sandvik har studert ved skuespillerlinjen på Romerike Folkehøgskole og har bachelorgrad i drama- og teaterkommunikasjon fra Høgskolen i Oslo. I tillegg har hun treårig skuespillerutdannelse fra NISS (Nordisk Institutt for Scene og Studio). Hun var tidligere aktør i teatergruppen *Teater Magi*, og hadde en av hovedrollene i filmen *Sinus* (2005).

## Kilder
*Omtale på Elin Gunnarsdotter Sandviks hjemmeside
Pilsner Urquell

**Pilsner Urquell** (tysk, «Pilsner-urkilde») er et ølmerke som stammer fra byen Plzeň (tysk: *Pilsen*) i Böhmen (en del av Tsjekkia). Ølets historie går tilbake til Bürger Brauerei, som ble etablert som et borgerbryggeri i Pilsen i 1839, for å brygge øl etter bayersk oppskrift. Den første batchen med Urquell ble brygget 5. okt. 1842. Bürger Brauerei rekrutterte den bayerske ølbyggeren Josef Groll, som utviklet ølmerket *Pilsner Bier* (se pilsner). Ettersom pilsnerølet raskt ble populært langt utenfor Bøhmen, og også andre bryggerier begynte å lage «pilsnerøl», registrerte Bürger Brauerei i 1898 varemerket *Pilsner Urquell*, for å understreke at deres øl var den opprinnelige pilsneren.

*Pilsner Urquell* er i dag et av de viktigste varemerkene til den verdensomspennende ølprodusenten SABMiller, som også har lisens til å brygge Pilsner Urquell i Polen og Russland, men de har ikke startet brygging der ennå (okt. 14).

Urquell er på smak noe mer bittert enn de fleste andre pilsnertypene. Det har også en god fruktighet, men relativt beskjeden sødme.

## Eksterne lenker
*
Redvald Larssen

**Redvald Larssen** (1872–1951) var en norsk politimann. 

Redvald Larssen var småbrukersønn fra Sør-Fron, som etter underoffiserskolen og åtte dagers politiopplæring begynte ved Kristiania-politiet i 1893. Etter fire år som patruljerende konstabel på Grønland og Vaterland, ble han forfremmet til oppdagelsesbetjent. Han ledet politiets fremmedkontor 1908–19, og var kriminalavdelingens overbetjent fra 1919 til han gikk av for aldersgrensen i 1937.

Larssen var engasjert i sikkerhetstjenesten i forbindelse med kroningen i 1906, keiser Wilhelms besøk i Balestrand i 1913, og andre nasjonale begivenheter. Han var sentral i etterforskningen av flere kjente kriminalsaker; blant annet von Rautenfels-affæren i 1917, da en gruppe finske sabotører i tysk tjeneste ble avslørt og omkring  kilo sprengstoff beslaglagt på Grünerløkka.

Larssen underviste i praktisk etterforskning ved Statens Politiskole fra 1919 til 1940, og sto for oppbyggingen av Politimuseet, som han bestyrte til 1942.

Han engasjerte seg også i politikken, var bystyrerepresentant for Venstre i flere perioder, og aktiv i Måteholdsrørsla etter opphevelsen av alkoholforbudet. Han var blant medstifterne av og senere styremedlem i Polititjenestemennenes forening, og (som eneste ikke-jurist) medlem av Politilovkomiteen 1912–14.

Redvald Larssen ga i 1946 ut boken *Fra vekterstuen til Møllergaten 19: erindringer fra 44 års tjeneste ved Oslo politi* (Aschehoug), der både hans egen karriere og politiets historie er forsøkt satt inn i en kulturhistorisk ramme.

## Kilder
* Gard Espeland, «Politidetektiven frå Søre Li'n», *Fronsbygdin* 2005, s. 124 -- 136
Teis Lundegaard

**Theis Jacob Thorkildsen Lundegaard** (1774–1856) var en norsk bonde og politiker. Lundegaard møtte på  riksforsamlingen på Eidsvoll i 1814 som representant for Lister og Mandals amt. Han stilte seg politisk sammen med Selvstendighetspartiet.

Lundegaard kom fra fattige kår, men gjorde det etter hvert godt innen handel langs kysten mellom Christiania og Bergen. Han var en frittalende mann uten særlig respekt for embedsmenn og andre øvrighetspersoner. Han hadde nærmest blitt folkehelt etter sin heroiske innsats mot engelske skip under Napoleonskrigene. I nødsårene var han også kjent som en hjelpsom mann med hjertelag. Bibelen kunne han visstnok utenat.  Lundegaard var gift med sitt søskenbarn og sammen hadde de ti barn, to av dem døde tidlig.

Hans hus i Lyngdal er fortsatt bevart, selv om det er sterkt ombygd.

## Lundegaard på riksforsamlingen
Han ble den første bonden som grep ordet i en debatt, og i de seks ukene forsamlingen varte, var han av de mest snakkesalige. Lundegaard var en av de som var negative til å tillate jøder i riket. Han bidro i debatten om jødene i Norge blant annet ved å rope at alle de som ikke ønsket jøder i riket skulle reise seg. Også i spørsmålet om hva som skulle avgjøre om man fikk stemmerett deltok han. Han gikk også hardt imot at stemmeretten skulle være basert på hvor mye eiendom en eide. «Det er ikke skatten, men mannen som skal tale på tinget» uttalte han. 

## Stortingsaktivitet
Lundegaard var medlem av det første overordentlige Stortinget. Han representerte også Lister og Mandals Amt på Stortingene i 1815, 1821, 1827, 1830, 1833, 1836 og 1845.

## Referanser


## Kilder
* Om Lundegaard fra Eidsvoll 1814
* Frans Arne Stylegard: *Teis Lundegaard og gården Lundegård i Lyngdal*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014 s. 345 - 348. ISBN 978-82-02-44564-6
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* 
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgave side 565

## Eksterne lenker
* 
*
The Royal Trophy

**The Royal Trophy** er en turnering i golf for herrer mellom lag fra Europa og Asia. Turneringen ble arrangert for første gang i januar 2006 på Amata Spring Country Club i Bangkok i Thailand og har offisiell status på Europatouren, Asiatouren og Japantouren. Det asiatiske laget forener de to konkurrerende lagene fra Dynasty Cup, som spilles mellom Japan og resten av Asia. Lag på åtte mann spiller en serie på 16 matcher, som omfatter foursome-, fourball- og single-matcher. Det konkurreres om et trofé som er donert av kongen av Thailand.

## Resultater

## Eksterne lenker
* Kamp om kongelig trofé – golf.no
Trygve Haugeland

**Trygve Haugeland** (født 18. mars 1914 i Lyngdal, død 10. desember 1998) var en norsk politiker (Sp).  Han var innvalgt på Stortinget fra Vest-Agder 1958–1961, og var vararepresentant 1945–1953. Han var miljøvernminister i Lars Korvalds regjering 1972–1973. Haugeland var varaordfører i Lyngdal 1948–1955.

Haugeland var medlem av Den Norske Nobelkomite fra 31. mai 1974 til 31. desember 1984. Han ledet det såkalte Ressursutvalget 1968–1971, som førte frem til opprettelsen av Miljøverndepartementet.

I 2003 ble det gitt ut en biografi om Haugeland: Ådne Fardal Klev: *Med Trygve Haugeland i upløgt mark*  ISBN 9788299439732

## Referanser


## Eksterne lenker
* 
* Trygve Haugeland hos Nobelstiftelsen
Betsy King

**Betsy King** (født 13. august 1955) er en amerikansk profesjonell golfspiller. Hun var aktiv på den amerikanske LPGA-touren fra 1977 til 2004, hvor hun vant 34 turneringer. Hun har deltatt i Solheim Cup fem ganger &ndash; i 1990, 1992, 1994, 1996 og 1998 &ndash; og hun var kaptein for det amerikanske laget under Solheim Cup 2007 i Halmstad i Sverige.

## Meritter

Betsy King har vunnet pengelisten tre ganger: i 1984, 1989 og 1993.

### Major-titler

Hun har vunnet seks major-turneringer på LPGA-touren:

* 1987: Kraft Nabisco Championship
* 1989: US Women's Open
* 1990:
** Kraft Nabisco Championship
** US Women's Open
* 1992: LPGA-mesterskapet
* 1997: Kraft Nabisco Championship

### Utmerkelser

* 1984: Rolex Player of the Year
* 1987: Vare Trophy
* 1989: Rolex Player of the Year
* 1993: Rolex Player of the Year, Vare Trophy

## Eksterne lenker
*
Rosfjorden

**Rosfjorden** er en elleve kilometer lang fjord (fra Hausvik ytterst til Rosfjordsanden innerst) i Lyngdal kommune i Agder. Ytre del av fjorden danner grensen mellom kommunene Lyngdal og Farsund.

Fjorden fryser sjelden på grunn av sitt høye saltinnhold (den fjorden i Norge med høyest saltinnhold) og er derfor godt egnet til transportformål. Lyngdal havn som ligger ved Holmsundet i Rosfjorden er den nest største havnen i Vest-Agder.

Rosfjordsanden er ei badestrand i Rosfjorden som er godt besøkt om sommeren og er tilrettelagt for funksjonshemmede. Langs stranda er det en strandpromenade. Ved stranda ligger Rosfjord camping.

## Referanser


## Eksterne lenker
*
Fagbrev og svennebrev

**Fagbrev og svennebrev** er i Norge avsluttende dokument etter fullført fag og yrkesutdannelse.

Fagbrev skiller seg fra svennebrev ved at det tas i andre yrkesfag enn håndverksfag.

I de tradisjonelle håndverksfagene som ble organisert under håndverkslaug i midten av 1500-tallet, og utdanninger som er i direkte sammenheng, blir det gitt svennebrev.

I 1905 foreslo en fagskolekomite en rekke nye fagutdanninger, for å møte industriens raskt voksende behov, og i disse fagene blir det gitt fagbrev.

Karakterene som gis i en fag- svenneprøve er; bestått meget godt, bestått eller ikke bestått.

Utdeling av fag- og svennebrev foregår ofte ved en høytidelig seremoni i de ulike kommuner. Arrangementet foregår en eller to ganger i året. Det kan også foregå en utdeling av svenneprøvemedalje til kandidater som har utmerket seg spesielt. Det tildeles også fagopplæringspriser til bedrifter som har stått for en spesielt god opplæring av kandidatene.

## Se også
* Lærling
* Svenn
* Fag- og svenneprøve
* Mester
* Laug
* Svennestykke
* Mesterbrev
*Videregående opplæring
*Fagopplæring (fag og yrkesopplæring)

## Referanser


## Eksterne lenker
* ''FAGBREV OG SVENNEBREV''
* ''Videregående: Full pakke på fire år''
Plosiver

**Plosiv** (fra engelsk *(ex)plosive*) eller **lukkelyd** er i språkvitenskapen en betegnelse for en språklyd laget ved at luftveien gjennom strupehodet, svelget eller munnhulen blir helt blokkert. Dersom lukket er i munnhulen og luften slipper ut gjennom nesen, blir det kalt for en nasal lukkelyd, eller bare nasal. Dersom lufta ikke slipper ut gjennom nesen, blir det kalt for en oral lukkelyd. Det finnes tre typer orale lukkelyder:

* plosiver
* implosiver
* ejektiver

Plosiver i det internasjonale fonetiske alfabetet:

*  ustemt bilabial plosiv
*  stemt bilabial plosiv
*  ustemt alveolar plosiv
*  stemt alveolar plosive
*  ustemt retrofleks plosiv
*  stemt retrofleks plosiv
*  ustemt palatal plosiv
*  stemt palatal plosiv
*  ustemt velar plosiv
*  stemt velar plosiv
*  ustemt uvular plosiv
*  stemt uvular plosiv
*  epiglottal plosiv
*  glottal plosiv

## Eldre betegnelser
*Klusil* og *okklusiv* er eldre og upresise betegnelser for ulike typer av lukkelyder.

## Referanser
Bilabialer

En **bilabial** er en konsonant som artikuleres med begge leppene. De bilabiale konsonantene slik de identifiseres av det internasjonale fonetiske alfabetet (IPA) er:

Owere-ibo har en seksveis kontrast blant bilabiale plosiver: .
Tom Koenigs

**Tom Koenigs** (født 25. januar 1944) er en tysk politiker (De grønne) og FN-diplomat.

Koenigs tilhører en bankierfamilie fra Köln. Han gav sin millionarv til FNL som kjempet mot USA i Vietnam og til chilenske opposisjonelle grupper som kjempet mot Augusto Pinochets regjering.

Etter gammelspråklig Abitur (artium) på internatskolen Birklehof og banklære studerte han bedriftsøkonomi i Berlin, og engasjerte seg i studentbevegelsen der.

Fra 1993 til 1997 var han leder for finansforvaltningen i byen Frankfurt am Main, og fra 1989 til 1999 byråd for miljø, energi og brannvern.

Deretter har han virket i FN-systemet. Han var visespesialutsending til Kosovo, og hadde ansvar for oppbyggingen av sivilforvaltningen der. I 2002 ble han spesialutsending til Guatemala, hvor han som leder for en FN-misjon skulle overvåke at en fredsavtale mellom de tidligere motstanderne i borgerkrigen ble etterlevd.

I 2005 ble han Claudia Roths etterfølger som ansvarlig for menneskerettighetspolitikk og humanitær hjelp i det tyske utenriksministerium. I februar 2006 etterfulgte han franskmannen Jean Arnault som FNs spesialutsending til Afghanistan.

## Referanser


## Eksterne lenker
* 
* 
* 
* ''tagesschau.de'' über Koenigs
* Biographie Auswärtiges Amt
* Porträt von Tom Koenigs im ''Tagesspiegel''
Dreng uttrykk

**Dreng** (norrønt: *drengr*, «ung mann», opprinnelig tykk stokk)  er et skandinavisk uttrykk for gutt. På dansk er det den vanlige betegnelsen for en gutt, mens på norsk brukes det idag utelukkende i betydningen gårdsgutt. Dreng blir også tidvis brukt som fornavn.

## Referanser
Gårdsarbeider

En **gårdsarbeider** er ansatt på en gård og deltar i fjøsstell, husdyrbruk forøvrig og jordbruket. 

Noen gårdsarbeidere har distinkte titler som budeie, gjeter, sveiser og avløser. Mange ble omtalt med kjønnsspesifikke yrkestitler som «dreng», «gårdsgutt», «taus», «pike». 

Gjennom 1800-tallet var det i Norge (og andre land) vanlig at gårdsarbeidet ble gjort av husmenn. 

## Kjente gårdsarbeidere
* Alfred fra bøkene om *[[Emil fra Lønneberget]]*
* Lasse Karlsson i romanen og filmen *[[Pelle Erobreren (film)|Pelle Erobreren]]*
* Guffen fra Disneys tegneserier
Helen Alfredsson

**Helen Alfredsson** (født 1965) er en profesjonell svensk golfspiller.

Etter en amatørkarriere der hun blant annet var med på VM og EM for lag, vant det svenske mesterskapet seks ganger mellom 1981 og 1988, og vant turneringer på den svenske profesjonelle touren Telia Tour, ble Alfredsson profesjonell i 1989. Da debuterte hun på WPGET, som senere ble Ladies European Tour, og fikk såpass bra plasseringer at hun ble Årets nykommer (Rookie of the year) på touren. Den første seieren kom i Women's British Open i 1990. 

Høsten 1991 gjennomgikk hun LPGA-tourens kvalifiseringsskole, og med en 17.-plass derfra fikk hun spillerett på LPGA-touren fra 1992, og også her ble hun Årets nykommer.

Den første seieren på LPGA-touren kom året etter, da hun vant major-turneringen Nabisco Dinah Shore. Hun har også seire i Women's British Open og Evian Masters, men disse regnes kun som major-turneringer i Europa. 

Alfredsson har også seire på den japanske og australske kvinnetouren.

I 1990 var Alfredsson med på den første Solheim Cup-turneringen. Også i 1992, 1994, 1996, 1998, 2000, 2002 og 2009 var hun med. På 28 matcher i Solheim Cup har hun 11 seire, en delt match og 16 tap. I 2007 var hun det europeiske lagets kaptein.

## Meritter
### Seire på LPGA-touren
* 2008 Evian Masters, Grand China Air LPGA
* 2003 Longs Drugs Challenge
* 1998 The Office Depot, Welch's/Circle K Championship
* 1994 PING/Welch's Championship
* 1993 **[[Kraft Nabisco Championship|Nabisco Dinah Shore]]**

### Seire på Ladies European Tour
* 2008 Evian Masters
* 2001 WPGA Championship of Europe
* 1998 Evian Masters
* 1997 WPGA Championship of Europe
* 1996 Hennessy Cup
* 1994 Evian Masters
* 1992 Hennessy Ladies Cup, IBM Ladies Open
* 1991 Hennessy Ladies Cup, Trophee Coconut Skol
* 1990 Women's British Open

## Lagturneringer
* Solheim Cup: 1990, 1992, 1994, 1996, 1998, 2000, 2002, 2009

* Espirito Santo Trophy (amatør-VM for lag): 1986, 1988

## Utmerkelser
* Årets nykommer på Ladies European Tour 1989
* Årets nykommer på LPGA-touren 1992

## Eksterne lenker
*
Kivledalen

**Kivledalen** er en dal i Seljord kommune og ligger mellom fjellene Skorve og Hattefjell. I bunnen av dalen renner Kivleåi og skaper flere naturperler som Hanakamfossen, Tresslandgryta og Nystaulhølen. Elven renner ut Vallaråi i vallar, som siden renner ut i nordenden av Seljordsvannet.

## Bosetning
Første kjente bosetning ble etablert på 1500-tallet på hovedbølet, som i dag fortsatt er bebodd og heter Nordigard Kivle.

Kivledalen består av flere småbruk som var i daglig drift frem til slutten av forrige århundre.

Dalen har i dag ca. 20 fastboende.

## Sagn
Kivledalen er en dal bestående av flere sagn, mest kjente er sagnet om Kivlemøyane.

Ifølge sagnene skal det ha stått en kirke på Nystaulækrun.

## Rekreasjon
Kivledalen er et benyttet rekreasjonssted for seljordsbefolkning. Det er merkede turløyper til Gøysen (1370 moh) via Listaul og til Nordnibba (1360 moh) via Skrovestaul. Om vinteren er det preparerte skiløyper til Lomma og i februar blir løypene preparert til Manndal.

## Kraftutbygging
I 2001 fikk Olav Kåsa konsesjon til å bygge minikraftverk i Hovuddukfossen. Dette anlegget stod ferdig i 2003.

## Eksterne lenker
Historien om Kivlemøyana

Stortingets direktør Hans Brattestå satte igang en underskriftskampanje mot kraftutbyging
Fjellhumle

**Fjellhumle** (*Bombus balteatus* Dahlbom) er en våre store alpine humlearter.

## Kjennetegn
Fjellhumle er en stor humle hvor den sørlige bestanden har et innslag av 25 til over 50% melanisme (mørkere farge i pelsen). Brystet er sort med to gule bånd. Bakkroppen med et bredt gult bånd på de første leddene. Bakkroppspissen er lyst gulig eller rødlig. Hannene har gjerne en mer diffuse farger med store variasjoner.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.

Radial cellen: 5,00&nbsp;mm (4,75-5,25&nbsp;mm)

## Bolet
Det er få kjente bolfunn i Norge. Bolene er små og underjordiske og bygge i musebol.

## Utbredelse
Høyfjellet over hele Norge.

## Referanser




## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Media Transfer Protocol

**Media Transfer Protocol** (**MTP**) er en filoverføringsprotokoll utviklet av Microsoft som erstatter protokollen USB Mass Storage (UMS) på flere nyere mediaavspillere. Protokollen er nært beslektet med Windows Media Player, og tidligere Microsoft-utviklede protokoller som Picture Transfer Protocol (PTP).

## Utbredelse
En viktig samarbeidspartner for utbredelsen av protokollen har Microsoft i Creative, som med sin Creative Mediacenter Zen-spiller var den første til å benytte protokollen. Den koreanske produsenten Iriver har også sluppet flere nye modeller med MTP i Europa og USA. 

## Fordeler og ulemper
I forhold til UMS har MTP en fordel, nemlig at den kan synkroniseres med spillisten i Windows Media Player 10. 
Protokollen har og ulempen at den fungerer mot operativsystemet Windows XP (med Media Player 10 installert) og nyere. Dermed blir brukere av Mac, Linux og eldre Windows-versjoner ekskludert fra å bruke disse medieavspillerne. 

Kritikere hevder at dette er nok et forsøk fra Microsoft på å kontrollere forbrukermarkedet, slik at man må ha et operativsystem fra Microsoft for å utføre hva man ønsker i hverdagen.

## Eksterne lenker
* Liste over Microsofts utvidelser av PTP (Engelsk)
* Artikkel om Canons bruk av MTP